* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 22.septembrī Nr.363**

(protokols Nr.19, 16.p.)

**Par konfiscētās kustamās mantas kompensāciju**

##### Madonas novada pašvaldība (turpmāk – pašvaldība) saņēma […] pilnvarotās pārstāves […] 20.08.2020. iesniegumu par nelikumīgi atsavinātās (konfiscētās) mantas kompensācijas aprēķināšanu, kas skar kustamo mantu, un izmaksu […].

Iesniedzējas iesniegumu 10.09.2020. izskatīja komisija iesniegumu izskatīšanai par konfiscētās mantas atdošanu vai tās vērtības atlīdzināšanu personām, kuru administratīvā izsūtīšana no Latvijas PSR vai KPFSR sastāvā iekļautās Latvijas PSR teritorijas daļas atzīta par nepamatotu. Komisija iesaka pašvaldības domei pieņemt lēmumu par konfiscētās kustamās mantas kompensāciju 64202,50 *euro* apmērā.

Ņemot vērā augstākminēto un pamatojoties uz Latvijas Republikas Ministru Padomes 26.05.1992. lēmuma Nr. 191 ”Par Nolikumu par kārtību, kādā atdodama manta vai atlīdzināma tās vērtība personām, kuru administratīvā izsūtīšana no Latvijas PSR vai KPFSR sastāvā iekļautās Latvijas PSR teritorijas daļas atzīta par nepamatotu” 1.punktu un ar Latvijas PSR Ministru Padomes 29.08.1989. lēmuma Nr. 190 (Latvijas Republikas Ministru Padomes 26.05.1992. lēmuma Nr. 191 redakcijā) “Nolikums, par kārtību, kādā atdodama manta vai atlīdzināma tās vērtība personām, kuru administratīvā izsūtīšana no Latvijas PSR vai KPFSR sastāvā iekļautās Latvijas PSR teritorijas daļas atzīta par nepamatotu” 6.1.punktu, ņemot vērā 22.09.2020. Finanšu un attīstības komitejas atzinumu, **atklāti balsojot: PAR – 12** (Artūrs Čačka, Andris Dombrovskis, Zigfrīds Gora, Antra Gotlaufa, Artūrs Grandāns, Valda Kļaviņa, Agris Lungevičs, Ivars Miķelsons, Rihards Saulītis, Inese Strode, Aleksandrs Šrubs, Gatis Teilis), **PRET – NAV, ATTURAS – 1** (Andris Sakne), Madonas novada pašvaldības dome **NOLEMJ:**

1. Noteikt, ka […] kā […] mantiniekam atlīdzināma kustamās mantas vērtība 64202,50 *euro* (sešdesmit četri tūkstoši divi simti divi *euro* un 50 centi) apmērā, kur kompensācija izmaksājama par nepamatotas administratīvās izsūtīšanas rezultātā […] 25.03.1949. atsavināto kustamo mantu, kuras sastāvs noteikts saskaņā ar Rēzeknes tiesas 16.07.2020. spriedumu lietā Nr. C26168219;
2. Lēmumu nosūtīt izpildei Latvijas Republikas Valsts kasei.

Pielikumā: Izvērstais lēmums (administratīvais akts) uz 4 lpp.

Domes priekšsēdētājs A.Lungevičs

*Pujats 64807321*